এক বছর কাজ করার পরে ধওয়ানি রুরাল ম্যানেজমেন্ট সিস্টেমের হাতে এখন ১০টি ক্লায়েন্ট। দৈনন্দিন কাজকে কীভাবে সহজ করা যায় সেটাই লক্ষ্য ধওয়ানির। স্বপ্নিল বলেন, "অ্যাকাউন্টিং সিস্টেম ও ডেটাবেস প্ল্যাটফর্ম ক্লায়েন্টদের ছিলই। অভাব যেটা ছিল সেটা অ্যাপ্লিকেশনের। আমরা ঘণ্টার পর ঘণ্টা তাঁদের সঙ্গে কথা বলে বোঝার চেষ্টা করতাম, ঠিক কেমনটা হলে তাঁদের কাজ সহজ হতে পারে, সেটা ODK হতে পারে, আবার ক্লাউড টেলিফোনিও হতে পারে।" ক্লায়েন্টদের আরও ভালো পরিষেবা দিতে এই কাজে তাঁরা সহায়তা নিলেন ইঞ্জিনিয়ারদেরও। কিন্তু রোজগার? স্বপ্নিলের কথায়, "দেখুন এইসব সমাজ উন্নয়নমূলক সংস্থার খরচখরচা কীভাবে কমান যায় সেটাই আমাদের লক্ষ্য। অধিকাংশ তথ্যপ্রযুক্তি সংস্থাই এদের কোনও পরিষেবা দিতে চায় না। সবাই লাভের দিকটা দেখে। আমরা কিন্তু লাভের দিকে তাকিয়ে কিছু করছি না। যা কিছু করছি একটা প্যাশন থেকে। এটাকে টাকাকড়ি দিয়ে মাপা যায় না।"